**Anunț: Selectarea a doi (2) experți pentru instruire, în cadrul unui atelier de lucru (workshop), pe subiectul “Elaborarea programului moldo-ucrainean de dezvoltare a turismului rural în regiunea transfrontalieră Soroca – IampOl”**

**Data lansării:** 16.02.2018

**Data limită pentru acceptarea înscrierii:** 01.03.2018, ora 18.00

**Solicitant:** Consiliul Raional Soroca și Institutul pentru Dezvoltare și Inițiative Sociale (IDIS) „Viitorul”

Proiectul ***„****Turismul rural – un pas sigur spre stimularea cooperării transfrontaliere între raioanele Soroca (Republica Moldova) și Iampol (Ucraina, regiunea Vinnița)****”*** este implementat de IDIS „Viitorul”, în parteneriat cu Consiliul raional Soroca și Administrația raională Iampol (Ucraina). Proiectul este cofinanțat de Uniunea Europeană prin Programului de Cooperare Teritorială Republica Moldova – Ucraina în cadrul Parteneriatului Estic (EaPTC). Consiliul Raional Soroca și Institutul pentru Dezvoltare și Inițiative Sociale (IDIS) „Viitorul” organizează un concurs public de selectare a doi experți naționali.

**Obiectivele instruirii:**

* elaborarea unui program comun moldo-ucrainean de dezvoltare a turismului rural în regiunea transfrontalieră a raioanelor Soroca (Republica Moldova) și Iampol (Ucraina, regiunea Vinnița);
* consolidarea capacităților în domeniul turismului rural a reprezentanților administrației publice locale de nivelul I și II și a furnizorilor de servicii turistice din raioanele Soroca (Republica Moldova) și Iampol (Ucraina, regiunea Vinnița).

**Rezultatul (finalitatea) instruirii:** programul comun moldo-ucrainean de dezvoltare a turismului rural în regiunea transfrontalieră a raioanelor Soroca (Republica Moldova) și Iampol (Ucraina, regiunea Vinnița) elaborat.

**Total participanți care vor fi selectați:** 30 participanți:

* 15 reprezentanți ai APL de nivelul I (local) și de nivelul II (raional), precum și furnizori de servicii turistice din raionul Soroca
* 15 reprezentanți ai APL de nivelul I (local) și de nivelul II (raional), precum și furnizori de servicii turistice din raionul Iampol

**Cine poate aplica:**

Doi experți vor pregăti conținutul și prezentările corespunzătoare pentru seminarul *„***Elaborarea programului moldo-ucrainean de dezvoltare a turismului rural în regiunea transfrontalieră Soroca – IampOl”**

*Seminarul ar trebui să conțină următoarele subiecte (experții pot veni și cu alte recomandări / completări):*

1. Abordarea contextului de dezvoltare socio-economică a teritoriului de referinţă (raioanele Soroca și Iampol).
2. Prezentarea cadrului de politici / strategii / planuri naţionale (Republica Moldova și Ucraina) și regionale (Regiunea de dezvoltare Nord, Republica Moldova; Regiunea Vinnița, Ucraina) relevante pentru dezvoltarea turismului.
3. Analiza documentelor strategice de dezvoltare social-economică a raioanelor Soroca și Iampol, cu referire la domeniul turismului.
4. Analiza potențialului turistic al raioanelor Soroca și Iampol, și a posibilităților de valorificare din perspectiva dezvoltării turismului rural. Analiza SWOT.
5. Prezentarea metodologiei de elaborare a Programului moldo-ucrainean de dezvoltare a turismului rural în regiunea transfrontalieră Soroca - Iampol.
6. Elaborarea conținutului Programului moldo-ucrainean de dezvoltare a turismului rural în regiunea transfrontalieră Soroca – Iampol (conceptul, structura, plan de acțiuni etc.).

*Conținutul / cuprinsul seminarului vor fi discutate mai detaliat cu experții selectați. Prezentările vor fi elaborate în limba rusă de către experți.*

Experții trebuie să întrunească următoarele criterii:

* Studii universitare în turism sau domenii conexe (economie, geografie,drept, administrație publică, relații internaționale ș.a.);
* Studiile de masterat sau doctoratul în domeniile respective și studiile în străinătate sunt un mare avantaj;
* Cunoștințe temeinice cu privire la subiectul abordat mai sus;
* Experienţă de cercetare independentă și posedarea excelentă a domeniului profesat (experiență de minimum 3 ani);
* Interesul demonstrat pentru performanțe analitice.
* Abilitați de prezentare și interacțiune cu participanții de la seminare / traininguri;
* Experiență în desfășurarea trainingurilor, seminarelor, moderarea conferințelor.

Candidații selectați trebuie să demonstreze:

* Abilități avansate de comunicare în limbile română și rusă și capacitate de expunere și scriere coerentă, structurată şi accesibilă în limbile română și rusă, inclusiv în terminologia domeniului de expertiză;
* Abilități analitice și comunicaționale avansate;
* Creativitate, seriozitate, abordare sistemică;
* Loialitate, bun simț și integritate profesională;
* Spirit de echipă și flexibilitate în raport cu alți experți/consultanți identificați în cadrul proiectului.

**Data și locul desfășurării instruirii:**

Consiliul Raional Soroca  și Institutul pentru Dezvoltare și Inițiative Sociale (IDIS) „Viitorul” vor desfășura instruirea pe data de **15-16 martie 2018, în orașul Soroca.**

**Detalii logistice:**

Instruirea va dura 2 zile (I zi - de la ora 10.00 până la ora 17.00, a II-a zi de la ora 9.00 până la 16.00). Instruirea participanților la atelierul de lucru (workshop) se va desfășura în limba rusă.

Consiliul raional Soroca și partenerii săi vor acoperi cheltuielile legate de seminarul de instruire: sala de conferință, materiale și prezentări pentru participanți, pauză de cafea, pauză de masă, cazare, transport.

**Procedura de aplicare**: CV-ul va fi expediat pe următoarea adresă de e-mail: adresa ungureanu.carolina@gmail.com (**Titlul:Expert -programul moldo - ucrainean de dezvoltare a turismului rural*)*** sau depus la sediul *IDIS ”Viitorul”, or. Chișinău, str. Iacob Hîncu 10/1,* până pe data de **1 martie 2018, ora 18.00.**

***Proiectul „****Turismul rural – un pas sigur spre stimularea cooperării transfrontaliere între raioanele Soroca (Republica Moldova) și Iampol (Ucraina, regiunea Vinnița)****”****este implementat de IDIS „Viitorul”, în parteneriat cu Consiliul raional Soroca și Administrația raională Iampol (Ucraina). Proiectul este cofinanțat de Uniunea Europeană prin Programului de Cooperare Teritorială Republica Moldova – Ucraina în cadrul Parteneriatului Estic (EaPTC).*